
Līgums
[bookmark: _heading=h.6xif2avuf2j4]“Pasākumi - semināri - pašvaldību vadītājiem un sociālo dienestu vadītājiem”

Rīgā, 	
			            			Līguma datums ir pēdējā pievienotā droša 
elektroniskā paraksta un laika zīmoga datums

Labklājības ministrija (turpmāk - Pasūtītājs), vienotais reģistrācijas Nr. 90000022064, tās valsts sekretāra pienākumu izpildītājas, valsts sekretāra vietnieces Aijas Grīnbergas personā, kura  darbojas saskaņā ar Ministru kabineta 2004. gada 27. janvāra noteikumiem Nr. 49 “Labklājības ministrijas nolikums”, no vienas puses un   
[bookmark: _heading=h.y07lz7fmnmc0]SIA “Ilreto” (turpmāk - Izpildītājs), vienotais reģistrācijas Nr.40103651585, tā valdes locekļa Toma Galiņa personā, kurš darbojas saskaņā ar statūtiem, no otras puses (turpmāk abi kopā - Puses, atsevišķi - Puse), ņemot vērā, ka pakalpojums tiek sniegts Eiropas Sociālā fonda Plus projekta Nr. 4.3.5.3/1/24/I/001 “Sociālo pakalpojumu kvalitātes un efektivitātes paaugstināšana” ietvaros un, pamatojoties uz iepirkuma komisijas pieņemto lēmumu iepirkumā Nr. LR LM 2026/14 ESF+ “Pasākumi - semināri - pašvaldību vadītājiem un sociālo dienestu vadītājiem”, savstarpēji vienojoties, bez maldības, spaidiem un viltus vienam pret otru, noslēdz šādu līgumu (turpmāk – Līgums):

1. LĪGUMA PRIEKŠMETS UN TERMIŅŠ
1.1. [bookmark: _heading=h.154fg2vo8z1c]Pasūtītājs uzdod, bet Izpildītājs kā krietns un rūpīgs saimnieks ar saviem intelektuālajiem un materiāltehniskajiem līdzekļiem apņemas nodrošināt seminārus 5 (piecos) Latvijas plānošanas reģionos (turpmāk kopā - Pakalpojums) saskaņā ar Tehnisko specifikāciju (Līguma 1. pielikums), Izpildītāja iepirkumā iesniegto Tehnisko piedāvājumu (Līguma 2. pielikums) un Finanšu piedāvājumu (Līguma 3. pielikums). 
1.2. Pakalpojuma sniegšanas vieta – Latvijas Republika. 
1.3. 	Pakalpojuma sniegšanas laiks: no līguma noslēgšanas dienas līdz 2026. gada 12. jūnijam, t.sk.:
1.3.1. Pakalpojuma sniegšanas laiks: no līguma noslēgšanas dienas līdz 2026. gada                              29. maijam;
1.3.2. Līguma izpildes termiņa laikā pēc pakalpojuma sniegšanas tiek nodrošināta Pakalpojuma rezultātu nodošana un pieņemšana, kā arī citu ar Līguma izpildi saistīto saistību izpilde.

2. LĪGUMA SUMMA UN SAMAKSAS KĀRTĪBA
2.1. Līgumcena par Pakalpojuma sniegšanu ir 6 100,00 EUR (seši tūkstoši viens simts euro un 00 centi) un pievienotās vērtības nodoklis 21% (divdesmit viena procenta) apmērā (turpmāk - PVN), t.i., 1 281,00 EUR (viens tūkstotis divi simti astoņdesmit viens euro un 00 centi), kas kopā ir 7 381,00  EUR (septiņi tūkstoši trīs simti astoņdesmit viens euro un 00 centi) (turpmāk - Līguma summa).
2.2. Līguma 2.1. punktā noteikto samaksu par Pakalpojumu Pasūtītājs veic šādā kārtībā:
2.2.1. uzsākot Pakalpojuma īstenošanu, Izpildītājam ir tiesības iesniegt avansa rēķinu 20 % apmērā no Līguma summas; 
2.2.2. ja Izpildītājs ir pieprasījis avansu, Pasūtītājs avansa maksājumu veic 10 (desmit) darba dienu laikā no avansa rēķina saņemšanas dienas, pārskaitot to Izpildītāja rēķinā norādītajā kredītiestādes kontā; 
2.2.3. pēc Finanšu piedāvājumā minētā Pakalpojuma izpildes Izpildītājs iesniedz Pasūtītājam nodošanas un pieņemšanas aktu (turpmāk - Akts) un rēķinu, kur atbilstoši Pakalpojuma līgumcena ir samazināta par Līguma 2.2.1. apakšpunktā minētā avansa summu, ja avansa maksājums ir veikts. Pasūtītājam rēķinu iesniedz strukturēta elektroniska rēķina formātā Labklājības ministrijas e-adresē EINVOICE@90000022064.
2.3. Pasūtītājs samaksu par Pakalpojuma īstenošanu veic 10 (desmit) darba dienu laikā no Pušu abpusēji parakstīta Akta un Izpildītāja rēķina saņemšanas, pārskaitot naudas summu Izpildītāja rēķinā norādītajā kredītiestādes kontā. 
2.4. [bookmark: _heading=h.7fz7jg5wdlja]Izpildītājs normatīvos aktos noteiktā kārtībā sagatavo rēķinu un iesniedz Pasūtītājam pēc abpusējas Akta parakstīšanas, rēķinā obligāti norādot sekojošu informāciju: 
2.4.1. Pasūtītāja Līguma reģistrācijas numurs, datums un priekšmets; 
2.4.2. nododamā Pakalpojuma nosaukums, mērvienība un summa;
2.4.3. Eiropas Sociālā fonda Plus projekts Nr. 4.3.5.3/1/24/I/001 “Sociālo pakalpojumu kvalitātes un efektivitātes paaugstināšana”.
2.5. Pasūtītājam nav pienākums pilnībā apmaksāt Izpildītāja rēķinu vai segt jebkādas Izpildītāja izmaksas par Pakalpojumu vai tās daļu, par kuru saskaņā ar Līguma 3. sadaļas noteikumiem ir izvirzītas pretenzijas.
2.6. Līguma summā ir ietverti visi ar Pakalpojuma sniegšanu saistītie izdevumi, tai skaitā personāla izmaksas, nodokļi, organizatoriskās un tehniskās izmaksas, biroja izmaksas, telpu nomas izmaksas, kā arī visas netiešās izmaksas (dokumentācijas drukāšana, transporta pakalpojumi, sakaru izmaksas u.c.). PVN likme tiek piemērota atbilstoši spēkā esošajiem normatīvajiem aktiem.
2.7. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.
2.8. Līguma pirmstermiņa izbeigšanas gadījumā samaksa tiek veikta tikai par faktiski sniegto Pakalpojumu vai tā daļu, kas ir uzskaitīta abpusēji parakstītā Līguma pirmstermiņa izbeigšanas aktā. Gadījumā, ja Līgums tiek izbeigts, neatkarīgi no tā izbeigšanas iemesla, Izpildītāja pienākums nekavējoši, bet ne ilgāk kā 10 (desmit) darba dienu laikā no Līguma izbeigšanas, atmaksāt Pasūtītājam Līguma 2.2.1. apakšpunktā minēto avansa maksājumu pilnā apmērā vai tā atlikušo daļu, ja tas nav dzēsts saskaņā ar Līguma 2. sadaļas noteikumiem.
2.9. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līguma summā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā, un kuras izriet no Līguma objekta apraksta arī tad, ja tās nav tieši norādītas Līgumā.
2.10. Risku par neparedzētiem darbiem uzņemas Pasūtītājs, ja:
2.10.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
2.10.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
2.10.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.

3. PAKALPOJUMA SNIEGŠANA
3.1. Pēc visu nolīgto Pakalpojuma daļu izpildes (5 (piecu) semināru organizēšanas) Izpildītājs ne vēlāk kā 10 (desmit) darba dienu laikā iesniedz Pasūtītāja pārstāvim no savas puses parakstītu Aktu.
3.2. Aktā norāda visu informāciju, kas apliecina Pakalpojuma pilnīgu izpildi, tajā skaitā, bet ne tikai, izpildītā Pakalpojuma nosaukumu, apjomu, izpildes termiņu un vietu.
3.3. Pasūtītāja pārstāvis 5 (piecu) darba dienu laikā pārbauda faktiski sniegto Pakalpojuma izpildi un atbilstību Līguma noteikumiem un paraksta Aktu vai rīkojas saskaņā ar Līguma 3.4. punktā noteikto.
3.4. Ja Pasūtītāja pārstāvis konstatē sniegtajā Pakalpojumā neatbilstības, tad Pasūtītāja pārstāvis neparaksta Aktu un 3 (trīs) darba dienu laikā ar elektroniskā pasta starpniecību rakstveidā informē par to Izpildītāju. Konstatētos trūkumus vai nepilnības Izpildītājs novērš uz sava rēķina, ne vēlāk kā 3 (trīs) darba dienu laikā. Puses var abpusēji vienoties arī par citu konstatēto trūkumu vai nepilnību novēršanas termiņu. Puses paraksta Aktu pēc tam, kad Izpildītājs novērsis Pasūtītāja pārstāvja norādītos trūkumus vai neatbilstības.
3.5. Pasūtītājam ir tiesības neapmaksāt nekvalitatīvi sniegtu Pakalpojumu vai tā daļu, ja tas neatbilst Līguma noteikumiem, apmaksu veicot tikai par kvalitatīvi un faktiski sniegtu Pakalpojumu vai tā daļu, ko ir akceptējis Pasūtītājs.
3.6. Pakalpojumu vai tā daļu uzskata par izpildītu ar dienu, kad Puses savstarpēji paraksta Aktu, kas ir pamats rēķina izrakstīšanai.

4. PUŠU TIESĪBAS UN PIENĀKUMI
4.1. Izpildītāja tiesības un pienākumi:
4.1.1. Ne vēlāk kā 3 (trīs) nedēļas pirms Pakalpojuma norises izstrādāt un elektroniski iesniegt saskaņošanai Pasūtītājam Pakalpojuma programmas gala redakciju (turpmāk - Programma), saskaņā ar Tehniskajā specifikācijā (1. pielikums) izvirzītajiem nosacījumiem un Izpildītāja piedāvājumā ietverto informāciju;
4.1.2. sniegt Pakalpojumu atbilstoši Līguma un tā pielikumu noteikumiem, prasībām, Programmai un Pasūtītāja pārstāvja norādījumiem;
4.1.3. sniegt Pakalpojumu atbilstoši Līguma prasībām, ievērojot normatīvos aktus, kas regulē šāda veida Pakalpojuma veikšanu, kā arī uzņemties atbildību par sekām, kuras iestāsies normatīvo aktu neievērošanas vai nepienācīgas ievērošanas rezultātā;
4.1.4. veikt Pakalpojuma izpildi Pasūtītāja norādītajā apjomā un termiņā un ņemt vērā un ievērot Pasūtītāja pārstāvja precizējumus, komentārus un iebildumus;
4.1.5. pēc Pasūtītāja pieprasījuma 3 (trīs) darba dienu laikā informēt Pasūtītāju par Pakalpojuma izpildes gaitu un rezultātiem;
4.1.6. pēc iespējas savlaicīgi, bet ne vēlāk kā 2 (divas) dienas iepriekš informēt Pasūtītāja pārstāvi par apstākļiem, kas traucē vai rada šķēršļus Pakalpojuma izpildei noteiktajos termiņos un kārtībā;
4.1.7. bez papildu samaksas novērst identificētās problēmas, kuras radušās Izpildītāja veiktu darbību rezultātā;
4.1.8. iesaistīt Pakalpojuma izpildē kvalificētos speciālistus, kuri norādīti Izpildītāja iepirkuma piedāvājumā. Izpildītājs ir pilnībā atbildīgs pret Pasūtītāju par speciālistu, kas iesaistīti Pakalpojuma izpildē, darba kvalitāti;
4.1.9. 2 (divu) darba dienu laikā no Pasūtītāja pieprasījuma saņemšanas iesniegt dokumentus, kas pamato ēdināšanas pakalpojuma ietvaros nodrošināto lauksaimniecības un pārtikas produktu izcelsmi, un/vai apliecinājumu par lauksaimniecības un pārtikas produktu, kuru izcelsme ir Krievija vai Baltkrievija vai kuri ražoti Krievijā vai Baltkrievijā, neizmantošanu ēdienu un dzērienu pagatavošanā.
4.1.10. iesniegt Pasūtītājam atskaiti elektroniskā formātā (USB zibatmiņā vai nosūtot to uz Pasūtītāja par Līguma izpildes kontroli atbildīgās kontaktpersonas elektroniskā pasta adresi) un visus izstrādātos un sagatavotos materiālus.
4.1.11. neizpaust trešajām personām Līguma izpildes laikā iegūto informāciju;
4.1.12. nodrošināt, ka noslēdzot Līgumu un Līguma darbības laikā, Izpildītājs ievēro personas datu aizsardzības prasības, saņem personas piekrišanu datu apstrādei. Izpildītājs uzņemas pilnu atbildību par trešo personu personas datu aizsardzības prasību ievērošanu Līguma izpildē;
4.1.13. saskaņā ar Līguma nosacījumiem saņemt samaksu par faktiski sniegto Pakalpojumu vai tā daļu, kas veikts atbilstoši Līguma un tā pielikumu noteikumiem;
4.1.14. visos izveidotajos materiālos ir obligāti jāievēro Valsts pārvaldes iestāžu vienotais grafiskais standarts[footnoteRef:1] (vizuālās identitātes vadlīnijas). [1:  Valsts pārvaldes iestāžu vienota vizuālā identitāte. Grafiskais standarts. http://www.mk.gov.lv/file/Valsts_parvaldes_grafiskais_standarts_2014.pdf] 

4.2. Pasūtītāja tiesības un pienākumi:
4.2.1. Līgumā noteiktajā apmērā, kārtībā un termiņā apmaksāt Izpildītāja iesniegto rēķinu;
4.2.2. neparakstīt Aktu un neapmaksāt rēķinu, ja Pakalpojuma vai tā daļas izpildes laikā konstatēti trūkumi līdz trūkumu novēršanas brīdim;
4.2.3. sniegt Izpildītājam informāciju, kas ir Pasūtītāja rīcībā, un ir nepieciešama Līguma izpildei;
4.2.4. izvērtēt sniegtā Pakalpojuma vai tā daļas atbilstību Līgumam un tā pielikumu noteiktajām prasībām;
4.2.5. ne vēlāk kā 3 (trīs) darba dienu laikā izvērtēt Izpildītāja 4.1.1.apakšpunktā iesniegto Programmu, ja nepieciešams, sniegt Izpildītājam informāciju par nepieciešamajiem papildinājumiem un precizējumiem;
4.2.6. pieprasīt no Izpildītāja informāciju par Pakalpojuma vai tā daļas sniegšanu;
4.2.7. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto funkciju vai uzdevumu izpildi;
4.2.8. apturēt Pakalpojuma vai tā daļas sniegšanu līdz pārkāpuma novēršanai, ja Izpildītājs neievēro Līgumā noteiktās prasības, nekavējoties paziņojot par to Izpildītājam;
4.2.9. par saviem līdzekļiem veikt kontroli par Līguma izpildi, pieaicinot speciālistus un ekspertus;
4.2.10. pēc nepieciešamības pieprasīt un 2 (divu) darba dienu laikā izvērtēt Līguma 4.1.9. apakšpunktā noteiktos dokumentus un gadījumā, ja konstatē produktu, kura izcelsme ir Krievija vai Baltkrievija vai kurš ražots Krievijā vai Baltkrievijā:
4.2.10.1. pirms ēdināšanas pakalpojuma nodrošināšanas, Pasūtītāja pārstāvis rakstiski informē Izpildītāja pārstāvi par nepieciešamību aizstāt attiecīgu produktu ar atbilstošās izcelsmes produktu. Izpildītājs šajā apakšpunktā minētajā gadījumā līdz ēdināšanas pakalpojuma nodrošināšanai novērš konstatētos trūkumus atbilstoši Pasūtītāja norādījumiem un atkārtoti iesniedz dokumentus, kas pamato lauksaimniecības un pārtikas produktu izcelsmi, pievienojot apliecinājumu par lauksaimniecības un pārtikas produktu, kuru izcelsme ir Krievija vai Baltkrievija vai kuri ražoti Krievijā vai Baltkrievijā, neizmantošanu ēdienu un dzērienu pagatavošanā;
4.2.10.2. pēc ēdināšanas pakalpojuma nodrošināšanas,  Pasūtītājs neveic apmaksu par sniegtiem ēdināšanas  pakalpojumiem, samazinot Līguma summu atbilstoši dalībnieku skaitam un “Finanšu piedāvājumā” (Līguma 3. pielikums) norādītajai ēdināšanai pakalpojuma cenai vienam dalībniekam.
4.2.11. neapmaksāt nekvalitatīvi sniegtu Pakalpojumu vai tā daļu, ja tas neatbilst Līguma nosacījumiem, apmaksu veicot tikai par kvalitatīvi un faktiski sniegtu Pakalpojumu vai tā daļu, ko Pasūtītājs ir akceptējis. 
4.3. Ja Programmā atbilstoši 4.2.5. apakšpunktam ir nepieciešami precizējumi vai korekcijas, Puses par to vienojas un saskaņo elektroniski ne vēlāk kā 5 (piecu) darba dienu laikā.
4.4. Izpildītājs apņemas bez Pasūtītāja rakstiskas piekrišanas neizpaust informāciju un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
4.5. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem.
4.6. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), tajā skaitā Izpildītājs, ievācot jebkurus fizisko personu datus, ko tas apstrādā un nodod Pasūtītājam ar mērķi izpildīt Līgumu, veic datu subjekta informēšanas, kā arī citus no Regulas izrietošos pārziņa pienākumus.
4.7. Parakstot Līgumu, Izpildītājs apliecina, ka viņa rīcībā ir pietiekoši kvalificēta personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.

5. PUŠU ATBILDĪBA
5.1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
5.2. Izpildītājs atbild par Pasūtītājam un trešajām personām nodarītajiem zaudējumiem un nemantisko kaitējumu, kas radušies Pakalpojuma izpildes laikā Izpildītāja darbības vai bezdarbības rezultātā, un atlīdzina zaudējumus saskaņā ar šā Līguma noteikumiem, bet nemantisko kaitējumu – saskaņā ar Latvijas Republikas normatīvajiem aktiem.
5.3. Puses ir atbildīgas par Līgumā noteikto saistību neizpildi vai nepienācīgu izpildi, un tās apņemas atlīdzināt viena otrai visus šai sakarā radušos zaudējumus.
5.4. Ja Izpildītājs neievēro Līgumā vai Tehniskajā specifikācijā (1. pielikums) noteiktos Pakalpojuma sniegšanas termiņus, tas pēc Pasūtītāja pieprasījuma maksā Pasūtītājam līgumsodu 0,1 % apmērā no Līguma summas par katru nokavēto dienu. Izpildītājam piemērotā līgumsoda summa nevar pārsniegt 10 % no neizpildītās Līguma summas daļas.
5.5. Ja Izpildītājs nav novērsis Pakalpojuma sniegšanas laikā Pasūtītāja konstatētos trūkumus, Pasūtītājs ir tiesīgs prasīt izpildītājam līgumsodu 0,1 % apmērā no Līguma summas par katru kavējuma dienu, bet ne vairāk kā 10 % no neizpildītās Līguma summas daļas.
5.6. Ja Izpildītājs nepilda Līgumā uzņemtās saistības, tad apmaksa netiek veikta, kā arī Pasūtītājam ir tiesības prasīt Izpildītājam līgumsodu 10 % no neizpildītās Līguma summas daļas.
5.7. Ja Pasūtītājs neievēro šajā Līgumā noteikto apmaksas termiņu, Izpildītājs ir tiesīgs no Pasūtītāja pieprasīt līgumsodu 0,1 % apmērā no neapmaksātā rēķina summas par katru nokavēto dienu, bet ne vairāk kā 10 % no nesamaksātā rēķina summas.
5.8. Ja Pakalpojuma sniegšanas vai tā rezultātu izmantošanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības (tajā skaitā vieglas neuzmanības) vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no Līguma summas.
5.9. Līgumsoda samaksa neatbrīvo Puses no Līgumā noteikto saistību izpildes.
5.10. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.

6. INTELEKTUĀLĀ ĪPAŠUMA TIESĪBAS
6.1. Intelektuālā īpašuma tiesības, kas rodas, tiek radītas vai tiek iegūtas Līguma izpildes laikā, pieder Pasūtītājam pēc līgumcenas samaksas par sniegto Pakalpojumu. 
6.2. Intelektuālais īpašums šī Līguma izpratnē ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pakalpojuma izstrādi un tās izstrādes laikā sagatavotajiem rezultātiem vai to atsevišķām daļām, kas ir intelektuālā īpašuma tiesību objekti. 
6.3. Izpildītājs apliecina, ka sniegtais Pakalpojums, tā rezultāti vai to atsevišķas tā daļas, kas ir intelektuālā īpašuma tiesību objekti, nepārkāpj un/vai neaizskar nekādas trešo personu intelektuālā īpašuma tiesības. 
6.4. Izpildītājs apliecina, ka tas ir ieguvis intelektuālā īpašuma tiesības, kas nepieciešamas Pakalpojuma izpildei tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar sniegtā Pakalpojuma rezultātu, kā arī to turpmāko izmantošanu, ņemot vērā Līgumā noteiktos izņēmumus. 
6.5. Ja Līguma izpilde ir saistīta ar trešo personu intelektuālā īpašuma tiesību izmantošanu, parakstot šo Līgumu, Izpildītājs apliecina, ka tas var nodrošināt visu nepieciešamo licenču saņemšanu, kas var būt nepieciešamas Pakalpojuma vai atsevišķas tā daļas lietošanai, un Pasūtītājam jebkurā laikā, izmantojot savus resursus, ir iespēja pārliecināties par šo apliecinājumu patiesumu. 
6.6. Ja Līguma izpildes laikā Izpildītāja vainas dēļ tiek radīts trešo personu intelektuālo tiesību aizskārums, Izpildītājs: 
6.6.1. bez maksas nekavējoties novērš jebkādu trešo personu tiesību aizskārumu; 
6.6.2. pēc Pasūtītāja pieprasījuma uz sava rēķina aizstāv Pasūtītāju, ja trešās personas cēlušas prasījumus par intelektuālo tiesību aizskārumu; 
6.6.3. sedz Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu. 
6.7. Līguma 6.6. punktā minētie pienākumi netiek ierobežoti ne laikā, ne atbildības apjomā.

7. NEPĀRVARAMA VARA
7.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi neiespējamu.
7.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramās varas apstākļu esamību. Puse, kuru ietekmējis šāds notikums, ir veikusi visus pamatotos soļus, lai izpildītu šī Līguma noteikumus, un ir informējusi otru Pusi pēc iespējas ātrāk, bet ne vēlāk kā 5 (piecu) darba dienu laikā par šāda notikuma iestāšanos.
7.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
7.4. Ja Puse nokavē Līguma 7.2. punktā minēto ziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.

8. PERSONĀLA NOMAIŅA
8.1. Personālu, par kuru Izpildītājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
8.2. Pasūtītājs nepiekrīt personāla nomaiņai vai jauna personāla iesaistei, ja Izpildītāja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
8.3. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad Izpildītājs iesniedzis visu informāciju, kas nepieciešama lēmuma pieņemšanai. 
8.4. Ja Izpildītājs ir iecerējis veikt personāla, Izpildītājs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par personāla nomaiņu nekavējoties informē Pasūtītāju ar elektroniskā pasta starpniecību.

9. LĪGUMA GROZĪŠANA UN IZBEIGŠANA
9.1. Līgumu var grozīt, Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā, kad tos paraksta pēdējā no Pusēm.
9.2. [bookmark: _heading=h.8fdo854rvmi0]Būtiski Līguma grozījumi ir veicami Publisko iepirkumu likuma 61. pantā noteiktajā kārtībā tikai šādos gadījumos, ja:
9.2.1. Pakalpojuma sniegšanas laikā tiek mainītas izpildes tehniskās prasības vai stājas spēkā izmaiņas normatīvajos aktos, kas pēc būtības neietekmē Līgumā noteikto rezultātu;
9.2.2. nepieciešams sniegt papildu pakalpojumus, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
9.2.3. Pasūtītājam objektīvu iemeslu dēļ zudusi nepieciešamība pēc visa Līgumā minētā Pakalpojuma izpildes, kā rezultātā samazinās sniedzamā Pakalpojuma apjoms;
9.2.4. ja no Pusēm neatkarīgu un objektīvu apstākļu dēļ Līgumā noteikto Pakalpojumu nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma izpildi uz termiņu kādā pastāv šie apstākļi;
9.2.5. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. 
9.3. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 10 % (desmit procentus) no sākotnējās Līguma summas attiecībā uz katru gadījumu, kas minēts Līguma 9.2.2. un 9.2.5. apakšpunktā.
9.4. Līguma grozījumi (neatkarīgi no tā, vai tie ir būtiski vai nebūtiski) ir pieļaujami, ja Līguma grozījumu vērtība, ko noteic, ka visu secīgi veikto grozījumu summu (neņemot vērā to grozījumu vērtību, kuri veikti saskaņā ar Publisko iepirkumu likuma 61. panta trešās daļas 1., 2. un 3. punktu) nesasniedz 10% (desmit procentus) no Līguma summas. Šādā gadījumā, veicot grozījumus Līgumā, netiek ievērots Līguma 9.2. punktā noteiktais.
9.5. Līgums var tikt izbeigts pirms noteiktā termiņa, Pusēm savstarpēji vienojoties par savstarpējo norēķinu kārtību, tai skaitā Pusēm vienojoties par savstarpējo norēķinu kārtību, lai apmaksātu uz Līguma izbeigšanas brīdi izpildītos darbus. 
9.6. Pasūtītājam ir tiesības vienpusēji atkāpties no Līguma, 10 (desmit) darba dienas iepriekš par to brīdinot Izpildītāju, ja:
9.6.1. Izpildītājs kavē Līgumā noteiktos termiņus ilgāk par 10 (desmit) darba dienām;
9.6.2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
9.6.3. Izpildītājs Līguma noslēgšanas vai Līguma izpildes laikā veicis prettiesisku darbību;
9.6.4. Izpildītājs pārkāpj vai nepilda citu Līgumā paredzētu pienākumu (t.sk. nav novērsis Pasūtītāja pārstāvja konstatētos trūkumus Pakalpojumā);
9.6.5. Izpildītājs Pasūtītājam nodarījis zaudējumus vai kaitējis reputācijai;
9.6.6. Izpildītājs patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
9.6.7. Ja Pasūtītājs konstatē produktu, kura izcelsme ir Krievija vai Baltkrievija vai kurš ražots Krievijā vai Baltkrievijā, pēc Līguma 4.1.9. apakšpunktā minēto dokumentu saņemšanas no Izpildītāja, bez jebkādu zaudējumu atlīdzības pienākuma.
9.6.8. Publisko iepirkumu likuma 64. panta pirmajā daļā minētajos gadījumos, Pasūtītājam un Izpildītājam vienojoties par faktiski sniegto Pakalpojumu samaksas apmēru un kārtību.
9.7. Pasūtītājam ir tiesības nekavējoties izbeigt Līgumu:
9.7.1. ja ir notikusi Izpildītāja labprātīga vai piespiedu likvidācija;
9.7.2. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.7.3. pēc Līguma noslēgšanas atklājas, ka, iesniedzot piedāvājumu, Izpildītājs ir apzināti sniedzis nepatiesu informāciju;
9.7.4. ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.8. Līguma vienpusēja izbeigšana, apturēšana vai atteikšanās no Līguma saistību izpildes neatbrīvo Līgumā noteikto zaudējumu vai nodarītā kaitējuma atlīdzības pienākuma.
9.9. Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja Izpildītājs nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 5 (piecu) dienu laikā no rakstiska Pasūtītāja brīdinājuma saņemšanas.
9.10. Ja tiek pieņemts Saeimas, Ministru kabineta lēmums vai Labklājības ministrijas lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 1 (vienu) darba dienu iepriekš.
9.11. Izpildītājs ir tiesīgs:
9.11.1. apturēt Pakalpojuma sniegšanu un nekavējoties par to paziņot Pasūtītājam, ja Pakalpojuma sniegšanas laikā atklājas objektīvi pamatota Pakalpojuma izpildes neiespējamība vai nav novēršama nekvalitatīva Pakalpojuma izpilde. Šādā gadījumā Puses vienojas par tālāko Pakalpojuma sniegšanas kārtību vai Līguma pirmstermiņa izbeigšanu;
9.11.2. prasīt pagarināt Līguma darbības termiņu, ja Pakalpojumu nav iespējams izpildīt Līgumā noteiktajā termiņā Pasūtītāja vai trešās personas vainas dēļ;
9.11.3. vienpusēji izbeigt Līgumu, ja Pasūtītājs kavē maksājumus par izpildītajiem Pakalpojumiem vairāk nekā 30 (trīsdesmit) dienas.

10. STRĪDU IZSKATĪŠANAS KĀRTĪBA
10.1. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt sarunu ceļā.
10.2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt sarunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikas normatīvajiem aktiem.  

11. CITI NOTEIKUMI
11.1. Šī Līguma ietvaros, veicot personas datu apstrādi, Pasūtītājs ir uzskatāms par pārzini, bet Izpildītājs par apstrādātāju Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK izpratnē. Pušu tiesiskās attiecības par Līguma ietvaros veicamo personas datu apstrādi regulē Vienošanās par fizisko personu datu apstrādi (5. pielikums).
11.2. Līgums stājas spēkā ar brīdi, kad to paraksta pēdējā no Pusēm, un ir spēkā līdz pilnīgai Līgumā noteikto saistību izpildei. Līguma abpusējas parakstīšanas datums ir pēdējā parakstītāja droša elektroniskā paraksta ar laika zīmogu pievienošanas datums.
11.3. Ar šo Puses nosaka šādus pārstāvjus:
	Pasūtītāja pārstāvis:
	Izpildītāja pārstāvis:

	Sociālo pakalpojumu un invaliditātes politikas departamenta projekta “Sociālo pakalpojumu kvalitātes un efektivitātes paaugstināšana” projekta vadītāja
Baiba Stankēviča,
Tālr. + 371 20688345
e-pasts: Baiba.Stankevica@lm.gov.lv 
	Valdes loceklis Toms Galiņš
Tālr. +371 29832671
e-pasts: hello@changewanted.lv


11.4. Pušu pārstāvji ir atbildīgi par Līguma izpildes uzraudzīšanu, tai skaitā, par sniegtā Pakalpojuma nodošanas un pieņemšanas organizēšanu, Akta sagatavošanu un parakstīšanu, kā arī citiem uzdevumiem, kas noteikti Līgumā.
11.5. Pusēm rakstveidā 5 (piecu) darba dienu laikā ir jāinformē vienai otru par savu rekvizītu (nosaukuma, adreses, norēķinu rekvizītu un tml.) Pušu pārstāvju maiņu. Šādā gadījumā Līguma grozījumi netiek gatavoti.
11.6. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
11.7. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse atteikusies no šo tiesību vai tiesiskās aizsardzības līdzekļa izmantošanas turpmāk.
11.8. Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
11.9. Pasūtītājs Izpildītāja datu subjekta personas datus glabās 10 gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.
11.10. Līgums sagatavots latviešu valodā un parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts Līgums elektroniskā formā. 
11.11. Līgumam tiek pievienoti šādi pielikumi, kas ir Līguma neatņemama sastāvdaļa 
11.11.1. Tehniskā specifikācija (1.pielikums);
11.11.2. Tehniskais piedāvājums (2.pielikums);
11.11.3. Finanšu piedāvājums (3.pielikums);
11.11.4. Pakalpojuma pieņemšanas un nodošanas akts (4.pielikums);
11.11.5. Vienošanās par fizisko personu datu apstrādi (5.pielikums).

12. PUŠU ADRESES UN BANKAS REKVIZĪTI
	Pasūtītājs
	Izpildītājs

	Labklājības ministrija
	SIA “Ilreto”

	Reģ.nr.: 90000022064
	Reģ.nr. 40103651585

	Adrese: Skolas iela 28, Rīga, LV-1331
	Adrese: Ūbeļu iela 15-36, Ādaži, LV-2164

	Tālr. 80205100
	Tālr. 29832671

	E-pasts: lm@lm.gov.lv
	E-pasts: hello@changewanted.lv

	Banka: Valsts kase
	Banka: Revolut Bank UAB

	Konts: LV97TREL218039616400B
	Konts: LT623250035318430430

	SWIFT kods: TRELLV22
	SWIFT kods: REVOLT21

	Valsts sekretāra p.i., valsts sekretāra vietniece
_______________________________
                    /A. Grīnberga/
	Valdes loceklis
[bookmark: _heading=h.wm3urrbjci2w]
______________________________

LĪGUMS PARAKSTĪTS ELEKTRONISKI AR DROŠU ELEKTRONISKU PARAKSTU UN SATUR LAIKA ZĪMOGU


1. pielikums

TEHNISKĀ SPECIFIKĀCIJA

[bookmark: _heading=h.1n4ef6w4q6a8]Iepirkumam “Pasākumi - semināri - pašvaldību vadītājiem un sociālo dienestu vadītājiem”

1. Vispārīgā informācija
Iepirkums notiek ar Eiropas Sociālā fonda Plus atbalstu Labklājības ministrijas īstenotā projekta "Sociālo pakalpojumu kvalitātes un efektivitātes paaugstināšana" (turpmāk- Projekts) ietvaros, lai nodrošinātu Ministru kabineta noteikumos "Eiropas Savienības Kohēzijas politikas programmas 2021.-2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma "Sociālo pakalpojumu kvalitātes un efektivitātes paaugstināšana" īstenošanas noteikumi" noteikto atbalstāmo darbību īstenošanu. 
Projekta mērķis ir palielināt sociālo pakalpojumu pieejamību, kvalitāti un efektivitāti, sekmējot cilvēka neatkarīgas dzīves iespējas un dzīves kvalitātes saglabāšanu vai uzlabošanu. Projekta ietvaros līdz 2028. gada 31. decembrim īstenos virkni aktivitāšu, tajā skaitā, sociālo pakalpojumu un ārpusģimenes aprūpes kvalitātes uzraudzības sistēmas pilnveidi, sociālo pakalpojumu efektivitātes novērtēšanas sistēmas izstrādi, Labklājības ministrijas pārziņā esošo valsts informācijas sistēmu pilnveidi, informatīvi izglītojošo pasākumu un sabiedrības izpratnes un informētības veicināšanas pasākumu īstenošanu par sociālo pakalpojumu kvalitāti un efektivitāti.[footnoteRef:2]. [2:  2024. gada 28. maija Ministru kabineta noteikumi nr.318 " Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma "Sociālo pakalpojumu kvalitātes un efektivitātes paaugstināšana" īstenošanas noteikumi "] 

Sociālo pakalpojumu efektivitātes izvērtēšana sniedz iespēju analizēt to atbilstību iedzīvotāju vajadzībām, noteikt attīstības vai pilnveides nepieciešamību un pārliecināties par finansējuma lietderīgu izmantošanu. Ņemot vērā pašvaldību atbildību sociālo pakalpojumu nodrošināšanā un publisko līdzekļu pārvaldībā, regulāra efektivitātes analīze ir būtisks priekšnoteikums mērķtiecīgai un sabiedrības interesēm atbilstošai resursu plānošanai.
Sociālo pakalpojumu efektivitāte nav reducējama tikai uz finanšu optimizāciju – tā ir cieši saistīta ar pakalpojuma kvalitāti un sasniegtajiem rezultātiem. Ilgtspējīga attīstība iespējama tikai tad, ja resursu izmantošana tiek vērtēta kopā ar pakalpojuma ietekmi uz iedzīvotāju labklājību.
Sociālo pakalpojumu kvalitātes jēdziens ir plašs un dažādi interpretējams. Gandrīz katrā nozares jautājumā sociālo pakalpojumu kvalitātes aspekts ir klātesošs, sākot no sociālo pakalpojuma sniedzēja reģistrācijas līdz pat sociālo pakalpojumu nodrošināšanai/ saņemšanai, sociālo pakalpojumu kvalitātes uzraudzības sistēmai. 
Kopumā sociālo pakalpojumu, jo īpaši sabiedrībā balstītu, pieejamība, daudzveidība un kvalitāte Latvijā joprojām ir nepietiekama[footnoteRef:3].  Lai uzlabotu gan sabiedrībā balstītu sociālo pakalpojumu kvalitāti, gan ilgstošas sociālās aprūpes un sociālās rehabilitācijas pakalpojumu kvalitāti ir nepieciešams aktualizēt šo jautājumu ne vien sociālo pakalpojumu sniedzēju līmenī, bet arī pašvaldību līmenī. Lai mazinātu teritoriālās atšķirības sociālo pakalpojumu pieejamībā, ir jāpanāk, ka pašvaldībās primāri ir vienota izpratne par tās pienākumiem pret pašvaldības iedzīvotājiem sociālo pakalpojumu jomā. Jo saskaņā ar Pašvaldību likumu[footnoteRef:4] sociālo pakalpojumu nodrošināšana ir pašvaldības autonomā funkcija, arī Eiropas vietējo pašvaldību harta[footnoteRef:5] nosaka pašvaldību tiesības lemt par nodrošināmajiem pakalpojumiem un to saturu.  [3:  Pieejams: https://tapportals.mk.gov.lv/legal_acts/8d83ec55-047f-4f8c-ab7d-7bb181cd67db ]  [4:  Skat.  https://likumi.lv/ta/id/57255-par-pasvaldibam ]  [5:  Skat. https://likumi.lv/ta/lv/starptautiskie-ligumi/id/1173 ] 

Attīstās arī dažādu digitālo risinājumu pielietojums gan sociālo pakalpojuma organizēšanas, gan pakalpojumu sniegšanas procesos. Digitālie risinājumi var samazināt personāla patērēto laiku, nepieciešamo pasākumu plānošanā, informācijas apritē gan starp vienas institūcijas darbiniekiem, gan starpinstitucionālajā sadarbībā. Tāpat, digitālie risinājumi var būt būtisks atbalsts pakalpojumu nodrošināšanas procesā.
Semināru mērķis - veicināt sabiedrības izpratni un informētību par sociālo pakalpojumu kvalitāti un efektivitāti, kā arī apzināt ar tās novērtēšanu saistītās problēmas. Jo vienotāka un skaidrāka būs izpratne par sociālo pakalpojumu kvalitāti, efektivitāti un tās novērtēšanu, un aktuālajiem izaicinājumiem, jo mērķtiecīgāk būs iespējams pilnveidot kvalitātes uzraudzības un efektivitātes novērtēšanas sistēmu un nodrošināt kvalitatīvākus sociālos pakalpojumus.
Iepirkuma mērķis - piesaistīt Pakalpojuma sniedzēju, kurš nodrošinās Semināru organizēšanu, vadīšanu (saturu un tehnisko nodrošinājumu) 5 (piecos) Latvijas plānošanas reģionos (turpmāk – Semināri).
Semināra mērķauditorija (dalībnieki) - pašvaldību vadītāji/vadītāju vietnieki, pašvaldību sociālo dienestu vadītāji/vadītāju vietnieki, pašvaldību sociālo komiteju vadītāji/locekļi.  
2. Darba apraksts (tehniskās prasības un darba uzdevumi)

Pakalpojuma sniedzējs nodrošina Semināru organizēšanu, ietverot Semināra satura, programmas izstrādi un īstenošanu, t.sk. lektoru un tehniskā aprīkojuma, norises vietas un kafijas paužu nodrošināšanu.
Pakalpojuma sniedzējs ir atbildīgs par visu pakalpojuma daļu profesionālu un kvalitatīvu izpildi. 
Visos Semināros Pakalpojumu sniedzējs nodrošina pietiekamu skaitu kvalificēta personāla, lai veiktu Tehniskajā specifikācijā norādītos uzdevumus, t.sk. vismaz vienas personas klātbūtni, kas kopumā ir atbildīga par konkrētā Semināra norisi un ar kuru ir risināmi visi jautājumi, kas radušies Semināra norises laikā. 

2.1. Norises vieta, laiks, dalībnieku skaits

2.1.1. [bookmark: _heading=h.5umev9wqurk]Pakalpojuma sniedzējs pakalpojumu sniedz laika periodā no līguma noslēgšanas dienas līdz 2026. gada 29.maijam, pirms tam savstarpēji vienojoties ar pasūtītāju par konkrētiem Semināru norises datumiem:
2.1.1.1. nodrošinot Semināru norisi klātienes formātā visos 5 (piecos) Latvijas plānošanas reģionos;
2.1.1.2. indikatīvais Semināra ilgums katrā plānošanas reģionā līdz 4 (četrām) stundām, bet ne mazāk kā 3 (trīs) stundas vienā darba dienā, neietverot kafijas pauzes. 
2.1.1.3. nodrošinot, ka katrā Seminārā var piedalīties indikatīvi 15 (piecpadsmit), bet ne vairāk kā 20 (divdesmit) dalībnieki, neskaitot Pakalpojuma sniedzēja papildus piesaistītos lektorus/runātājus un Pasūtītāja pārstāvjus (indikatīvi līdz 2 (diviem) pārstāvjiem katrā Seminārā);
2.1.1.4. Semināru norises vietas, datumus un laikus saskaņo ar Pasūtītāju  ne vēlāk kā 10 (desmit) darba dienas pēc līguma noslēgšanas.
2.2.	Saturs un izpildījums

2.2.1. Pakalpojuma sniedzējs ir atbildīgs par atbilstošāko Semināra programmas satura izstrādi, norises plānošanu, interaktīvu darba metožu izvēli, ietverot iesaistīto dalībnieku viedokļu apmaiņu un citu darba metožu izvēli, ņemot vērā Tehniskajā specifikācijā norādīto Semināra mērķi un mērķauditoriju. 
2.2.2. Pakalpojuma sniedzējs nodrošina Semināra vadītāju, kura kvalifikācija un profesionālā pieredze atbilst Nolikuma 3.1.3. prasībām un nepieciešamības gadījumā piesaista semināra lektorus/runātājus darba uzdevumu izpildei. 
2.2.3. Pakalpojuma sniedzējs nodrošina profesionālu Semināru vadīšanu un  norisi atbilstoši programmas saturam un iepriekš ar Pasūtītāju saskaņotajai dienas kārtībai (skatīt 2.2.6. apakšpunktu);
2.2.4. [bookmark: _heading=h.b7hhkps1h1p]Semināru programmas saturā jāietver vismaz šādi temati:
· Sociālo pakalpojumu efektivitātes jēdziens (efektivitātes definīcija sociālo pakalpojumu kontekstā; efektivitātes un kvalitātes savstarpējā saistība; efektivitāte kā koncepts, ne vēl mērījums);
· Kas ir efektīvs sociālais pakalpojums (izmaksu, ekonomiskā un funkcionālā efektivitāte sociālajos pakalpojumos);
· Kādēļ ir svarīgi domāt par efektīvu pakalpojumu plānojot un nodrošinot sociālos pakalpojumus.
· Sociālā pakalpojums efektivitātes priekšnosacījums – pareiza mērķa definēšana un fokuss uz pakalpojuma iznākumu un ietekmi. 
· Funkcionālā efektivitāte (pakalpojuma iznākums un ietekme) ne tikai kā konkrētā sociālā pakalpojuma rādītājs, bet arī kā pašvaldības sociālās politikas/mērķu rādītājs.
· Darba uzdevums (grupās) un diskusija:   
· Darbs grupās par sociālo pakalpojumu efektivitāti, piemēram, sociālā pakalpojuma rezultātu, iznākuma un ietekmes atšķiršana un identificēšana, lai plānotu un nodrošinātu efektīvu pakalpojumu. 
· Diskusija par sociālo pakalpojumu efektivitāti, piemēram, “Vai pašvaldībās ir identificēti konkrētu pakalpojumu vēlamie sasniedzamie iznākumi, ietekme?”; “Vai minētie efektivitātes rādītāji tiek vērtēti, vai tos vajadzētu vērtēt?”; “Vai dalībnieki saredz, ka pakalpojuma attīstību var ietekmēt fokusa maiņa, precīza mērķu definēšana?”. 
· Diskusija par nepieciešamo atbalstu pašvaldībām sociālo pakalpojumu ieviešanai un attīstībai.
· Izpildītājs minētos tematus var papildināt, saskaņojot ar pasūtītāju, piemēram, labās prakses sociālo pakalpojumu efektivitātes novērtēšanā,  sociālo pakalpojumu attīstības iespējas (inovatīvi sociālie pakalpojumi; digitalizācija un datu izmantošana; cilvēkcentrēta pieeja; preventīvo pasākumu nozīme sociālajos pakalpojumos);
2.2.5. Ja Pasūtītājs sniedz ieteikumus un informāciju, kas nepieciešama Pakalpojuma sniedzēja, t.sk. vadītāja, izpratnei un informētībai par Semināra ietvaros izskatāmām tēmām un jautājumiem. 
2.2.6. Semināra dienas kārtības gala redakciju ar iesaistītajiem lektoru/-iem un vai runātāju/-iem jāiesniedz pasūtītājam saskaņošanai ne vēlāk kā 3 (trīs) nedēļas pirms pirmā Semināra norises. 
2.2.7. Semināra vadītājs:
2.2.7.1. vada Semināru, tai skaitā piesaka lektoru/runātāju (ja attiecināms) uzstāšanos, nodrošina tēmas izklāstu savas kompetences ietvaros, veicina dalībnieku diskusiju, viedokļu apmaiņu;
2.2.7.2.  apkopo galvenās atziņas un priekšlikumus, ko iesniedz Pakalpojuma sniedzējam 2.2.8.1.apakšpunkta  gala atskaites sagatavošanai.
2.2.8. Ne vēlāk kā 10 (desmit) dienu laikā pēc pilnīgas darba uzdevuma izpildes, Pakalpojuma sniedzējs sagatavo un iesniedz Pasūtītājam gala atskaiti, kas ietver:
2.2.8.1. [bookmark: _heading=h.6ubk12y9876w]Apkopotus katra Semināra rezultātus, t.sk. strukturēti un skaidri formulētas dalībnieku sniegtās atziņas; 
2.2.8.2. pievieno Semināra laikā demonstrētās prezentācijas un citus izmantotos vizuālos materiālus;
2.2.8.3. pievieno dalībnieku reģistrācijas lapas (oriģinālus) (skatīt 2.3.8.1., 2.3.8.2. apakšpunktu).

2.3. Dalībnieku aicināšana, reģistrēšana un apmeklējuma uzskaite 

2.3.1. Potenciālo dalībnieku informēšanu un uzaicināšanu Semināriem nodrošina Pasūtītājs;
2.3.2. Semināra dalībnieku pieteikšanos nodrošina Pakalpojuma sniedzējs;
2.3.3. Ne vēlāk kā 3 (trīs) nedēļas pirms pirmā Semināra Pakalpojuma sniedzējs nosūta Pasūtītājam aktīvu tīmekļa vietnes saiti, caur kuru dalībnieki var pieteikties Semināriem, un nodrošina Pasūtītājam pieeju (tīmekļa vietni) dalībnieku pieteikumu sarakstam; 
2.3.4.  Pieteikšanās veidlapā jānorāda vismaz šāda informāciju: vārds, uzvārds, pārstāvētā institūcija un ieņemamais amats, elektroniskā pasta adrese, tālrunis, ēdiena izvēle u.c. informācija pēc Pakalpojuma sniedzēja ieskatiem. 
2.3.5. Pakalpojuma sniedzējs nodrošina dalībnieku pieteikšanās tīmekļa vietnes saites nepārtrauktu darbību un tehnisko atbalstu pieteikšanās procesā;
2.3.6. [bookmark: _heading=h.8onkfrlmmpy3]Pakalpojumu sniedzējs dalībniekiem nosūta elektronisku apstiprinājumu par dalību Seminārā, kā arī praktisku informāciju, ne vēlāk kā 1 (vienu) nedēļu pirms Semināra. 
2.3.7.  Pasūtītājs ne vēlāk kā 1 (vienu) darba dienu pirms Semināra norises dienas elektroniski atgādina dalībniekiem par dalību Seminārā, nosūtot dienas kārtību.
2.3.8.  Pakalpojumu sniedzējs:
2.3.8.1.   izstrādā dalībnieku reģistrācijas lapas Semināra dalībnieku reģistrēšanai Semināru norises vietā, reģistrācijas lapā iekļaujot dalībnieka vārdu, uzvārdu, pārstāvēto organizāciju, ieņemamo amatu, elektroniskā pasta adresi vai tālruni, dalībnieka parakstu un iesniedz pasūtītājam saskaņošanai ne, vēlāk kā 5 (piecas) darba dienas pirms pirmā Semināra norises; 
2.3.8.2.  Semināra dienā klātienē reģistrē dalībniekus;
2.3.8.3.  izstrādā Semināra dalībnieku apmierinātības un kvalitātes novērtējuma anketu (jautājumus saskaņo ar Pasūtītāju kopā ar 2.3.8.1.apakšpunktā noteikto), nodrošina katra Semināra noslēgumā novērtējuma veikšanu elektroniskā, anonīmā veidā un iesniedz pasūtītājam apkopoto novērtējuma rezultātu kopsavilkumu ne vēlāk kā 10 (desmit) dienu laikā pēc darba uzdevuma izpildes, bet  ne vēlāk kā ar  nodošanas/ pieņemšanas akta iesniegšanu Pasūtītājam.

2.4. Tehniskais nodrošinājums un izpildījums

2.4.1. Pakalpojumu sniedzējs nodrošina Semināra norisi ar Pasūtītāju saskaņotās telpās atbilstoši Pasūtītāja izvirzītajām prasībām. 
2.4.2. Pakalpojumu sniedzējs ir atbildīgs par vismaz šādu tehnisko nodrošinājumu:
2.4.2.1. telpām Semināru norisei klātienē jāatrodas katra plānošanas reģiona administratīvajā teritorijā, kurā pieejama zāle, ievērojot 2.4.2.2., 2.4.2.3. apakšpunktu prasības. Tām ir jābūt bez grūtībām sasniedzamām ar sabiedrisko transportu; 
2.4.2.2. norises vietām, t.sk. ar pieejamām labierīcībām, ir jābūt pieejamām arī personām ar kustību traucējumiem;
2.4.2.3. Semināra norisei nodrošina atbilstoša izmēra telpa/-as un inventāru 2.1.1.3.apakšpunktā minētam dalībnieku skaitam;
2.4.2.4. datortehnika u.c. aprīkojums vizuālu, audio un video prezentāciju nodrošināšanai, t.sk. multimediju projektors; portatīvais dators ar prezentāciju veikšanai nepieciešamo programmnodrošinājumu, interneta pieslēgumu un pieslēgumu multimediju projektoram;
2.4.2.5. savlaicīga visa nepieciešamā tehniskā aprīkojuma un aparatūras uzstādīšana Semināra norises vietā (ne vēlāk kā 1 (vienu) stundu pirms dalībnieku reģistrācijas uzsākšanas);
2.4.2.6. pietiekamu skaitu norāžu, lai nepārprotami varētu atrast pasākuma – semināra norises telpu, labierīcības, garderobi u.c. atbilstoši nepieciešamībai, tai skaitā vismaz viena norāde ārpus telpām pie ieejas ēkā, kā arī attiecīgi informēts personāls pasākuma – semināra dienā;

2.5. Kafijas pauze

2.5.1. Pakalpojumu sniedzējs ir atbildīgs par vismaz šādu prasību izpildi, nodrošinot kafijas pauzes pakalpojumus atbilstoši Semināra dienas kārtībai:
2.5.1.1.  norises laikā dzeramā ūdens pieejamība dalībniekiem atbilstoši to skaitam;
2.5.1.2. izstrādā optimālāko dalībnieku kafijas paužu praktiskā izpildījuma variantu (ēdiena pasniegšanas veids, ņemot vērā telpu, dalībnieku skaitu un ēšanai paredzēto laiku) un ēdienkarti, un, ne vēlāk kā 5 (piecas) darba dienas pirms Semināra, saskaņo ar pasūtītāju:
2.5.1.3. Semināra dienā 2 (divas) kafijas pauzes: pirmā kafijas pauze dalībnieku reģistrācijas laikā un otra - pusdienlaikā:
2.5.1.3.1. minimālās prasības  pirmajai kafijas pauzei: sāļās uzkodas, saldās uzkodas, svaigi vai žāvēti augļi, kafija, tēja, cukurs, kafijas piens/krējums, negāzēts/gāzēts ūdens;
2.5.1.3.2.  minimālās prasības otrai kafijas pauzei: divu veidu salāti, sāļās uzkodas, saldās uzkodas, svaigi vai žāvēti augļi, kafija, tēja, cukurs, kafijas piens/krējums, negāzēts/gāzēts ūdens;
2.5.1.4. Pakalpojumu sniedzējs nodrošina dalībnieku vajadzības attiecībā uz dažādām diētām – veģetārs, glutēnu/laktozi nesaturošs, vegāns uzturs u.c., balstoties no dalībniekiem pieteikšanās laikā saņemto informāciju vai Pasūtītāja norādījumiem.  
2.5.1.5. [bookmark: _heading=h.i7sktxsbnj0c] Pakalpojuma sniedzējs ir atbildīgs, ka ēdināšanas nodrošināšanā netiek iekļauti lauksaimniecības un pārtikas produkti, kuru izcelsme ir Krievija vai Baltkrievija vai kuri ražoti Krievijā vai Baltkrievijā, kā arī neizmantot augstākminētos produktus ēdienu un dzērienu pagatavošanā.

2.6. Foto dokumentēšana  

2.6.1. Pakalpojuma sniedzējs informē klātienes dalībniekus par Semināra norises laikā notiekošo foto fiksāciju (piemēram, Semināra telpās redzamā vietā novieto informāciju, ka notiek foto fiksācija), informatīvo paziņojumu par veikto fotografēšanu saskaņojot ar Pasūtītāju.
2.6.2. Katrā plānošanas reģionā īstenoto Semināru norises ietvaros, Pakalpojumu sniedzējs veic Semināru norises fotografēšanu, nodrošinot vismaz 3 (trīs) fotogrāfijas[footnoteRef:6] iesniegšanai Pasūtītājam .jpg formātā iepriekš saskaņotā termiņā, bet ne vēlāk kā līdz nodošanas/ pieņemšanas akta iesniegšanai Pasūtītājam. [6:  Fotogrāfijās jāietver auditorija, dalībnieki un lektors. Fotogrāfijas jāveic labā apgaismojumā, nodrošinot skaidru attēlu.] 

2.6.3. Pakalpojumu sniedzējs ievēro personas datu aizsardzības prasības, tālākai fotogrāfiju nodošanai Pasūtītājam, un turpmākai to lietošanai bez vietas un laika ierobežojuma.

2.7. Vizuālās identitātes prasību ievērošana

2.7.1. Pakalpojuma sniedzējs nodrošina prasības vizuālajam noformējumam: saskaņā ar Eiropas Parlamenta un Padomes 2021. gada 24. jūnija Regulu (ES) 2021/1060; marķējumu ar Eiropas Sociālā fonda Plus atpazīstamības zīmēm un norādēm par līdzfinansējumu atbilstoši “ES fondu 2021.-2027. gada un Atveseļošanas fonda komunikācijas un dizaina vadlīnijām”[footnoteRef:7]; marķējumu ar LM grafisko zīmi (vienkāršotu pilnkrāsu versiju vai vienkāršotu divkrāsu versiju)[footnoteRef:8],  visiem Semināru ietvaros izstrādātajiem, publicētajiem un izplatītajiem materiāliem. [7:  https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas]  [8:  https://www.lm.gov.lv/lv/grafiska-identitate] 

3. Nodevumi
	[bookmark: _heading=h.ax7sbu47m5df]Tehniskās specifikācijas uzdevums/ Nodevums
	Iesniegšanas pasūtītājam termiņš

	Semināru norises vietas, datumus un laikus saskaņo ar pasūtītāju (2.1.1.4.apakšpunkts)
	ne vēlāk kā 10 (desmit) darba dienas pēc līguma noslēgšanas.

	Semināru dienas kārtības gala redakcijas jāiesniedz pasūtītājam saskaņošanai (2.2.6.apakšpunkts)
	ne vēlāk kā 3 (trīs) nedēļas pirms pirmā Semināra norises

	Pakalpojuma sniedzējs nosūta Pasūtītājam aktīvu tīmekļa vietnes saiti, caur kuru dalībnieki var pieteikties Semināram, un nodrošina Pasūtītājam pieeju (tīmekļa vietni) dalībnieku pieteikumu sarakstam (2.3.3. apakšpunkts)

	ne vēlāk kā 3 (trīs) nedēļas pirms pirmā Semināra

	Izstrādā dalībnieku reģistrācijas lapas Semināra dalībnieku reģistrēšanai Semināru norises vietā (2.3.8.1.apakšpunkts) un informatīvo paziņojumu par fotografēšanu (2.6.1. apakšpunkts)
	ne vēlāk kā 5 (piecas) darba dienas pirms pirmā Semināra norises

	Pakalpojuma sniedzējs izstrādā optimālāko dalībnieku ēdināšanas praktiskā izpildījuma variantu un ēdienkarti (2.5.1.2.apakšpunkts)

	saskaņo ar pasūtītāju ne vēlāk kā 5 (piecas) darba dienas pirms Semināra

	Izstrādā Semināra dalībnieku apmierinātības un kvalitātes novērtējuma anketu, jautājumus saskaņo ar pasūtītāju (2.3.8.3.apakšpunkts)
	Ne vēlāk kā 5 (piecas) darba dienas pirms pirmā Semināra norises

	Semināra gala atskaiti  (2.2.8.apakšpunkts):
1) Apkopotus katra Semināra rezultātus, t.sk. strukturēti un skaidri formulētas dalībnieku sniegtās atziņas; 
2)pievieno Semināra laikā demonstrētās prezentācijas un citus izmantotos vizuālos materiālus;
3)pievieno dalībnieku reģistrācijas lapas (oriģinālus) 
	10 (desmit) dienu laikā pēc darba uzdevuma izpildes, bet  ne vēlāk kā ar  nodošanas/ pieņemšanas akta iesniegšanu Pasūtītājam

	Semināra norises fotogrāfijas .jpg formātā, iesniedzams elektroniski (2.6.2.apakšpunkts)
	ne vēlāk kā līdz  nodošanas/ pieņemšanas akta iesniegšanai Pasūtītājam

	Semināru norises novērtējums (anketa kopā ar apkopotiem izvērtējuma rezultātiem word.doc formātā), iesniedzams elektroniski (2.3.8.3.apakšpunkts)
	10 (desmit) dienu laikā pēc darba uzdevuma izpildes, bet  ne vēlāk kā ar  nodošanas/ pieņemšanas akta iesniegšanu Pasūtītājam



Sagatavošanas datums: 20.02.2026.

